b'\n_START_ARTICLE_\nUna partita a scacchi\n_START_SECTION_\nJuoni\n_START_PARAGRAPH_\nMielipuoli nousee junaan ja ehdottaa matkakumppanilleen, ett\xc3\xa4 he pelaisivat er\xc3\xa4n \xc5\xa1akkia. Panokseksi h\xc3\xa4n asettaa heid\xc3\xa4n el\xc3\xa4m\xc3\xa4ns\xc3\xa4, h\xc3\xa4vinnyt kuolee! Matkustaja pit\xc3\xa4\xc3\xa4 ehdotusta vitsin\xc3\xa4, mutta pian h\xc3\xa4n huomaa miehen olevan tosissaan. H\xc3\xa4n kirjoittaa h\xc3\xa4t\xc3\xa4viestin mansettiinsa ja pudottaa sen asemalla junan ikkunasta. Peli jatkuu, mutta seuraavalla asemalla puhelimitse viestin saaneet karabinieerit rynt\xc3\xa4\xc3\xa4vat junaan ja pelastavat matkustajan, jonka mielipuoli on ehtinyt kuristaa puolikuolleeksi.\n_START_SECTION_\nTuotanto\n_START_PARAGRAPH_\nAmbrosio Filmin tuottama Una partita a scacchi on esimerkki yhti\xc3\xb6n varhaisista j\xc3\xa4nnityselokuvista. \xe2\x80\x9dPieneksi helmeksi\xe2\x80\x9d mainitun yksinkertaisen elokuvan vaikutus perustuu junamatkan luomaan rytmiin ja kahteen rinnakkain leikattuun tapahtumaketjuun. My\xc3\xb6s n\xc3\xa4yttelij\xc3\xa4ty\xc3\xb6skentely on yll\xc3\xa4tt\xc3\xa4v\xc3\xa4n luontevaa.\n_START_SECTION_\nRestaurointi\n_START_PARAGRAPH_\nElokuvan ranskankielisill\xc3\xa4 v\xc3\xa4liteksteill\xc3\xa4 varustettu kopio on s\xc3\xa4ilynyt Alankomaiden elokuvamuseossa. Alkuper\xc3\xa4isest\xc3\xa4 185 metrin pituudesta on j\xc3\xa4ljell\xc3\xa4 172 metri\xc3\xa4. Restaurointi on n\xc3\xa4ht\xc3\xa4viss\xc3\xa4 Torinon elokuvamuseon Vimeo-sivustolla.'